staqsa lill- Ministru għall-Familja u Solidarjetà Soċjali: Jista' l-Ministru jgħid kemm huwa n-numru ta' pensjonanti li d-dħul tagħhom kien ta' inqas minn €500 fix-xahar, sal-aħħar ta' Ġunju 2016? Ninforma lill-Onorevoli Interpellant illi, b'żieda ma' dak li tajt bħala risposta għal tweġiba parlamentari numru 27391, in-numru ta' pensjonanti li d-dħul tagħhom mill-pensjoni jew pensjonijiet imma eskluż kull dħul ieħor, kien ta' inqas minn €500, din id-darba iżda inkluż ukoll il-pensjoni mhux kontributorja u pensjoni mhux kontributorja (Pensjoni tas-Servizz), huwa kif ġej: Tip ta' Pensjoni Numru ta' Pensjonanti Pensjoni Kontributorja Pensjoni Kontributorja (Pensjoni tas-Servizz) Pensjoni Mhux Kontributorja Pensjoni Mhux Kontributorja (Pensjoni tas-Servizz) * Ibbażat fuq il-Pensjoni tas-Sigurta' Soċjali biss Huwa importanti li tali statistika ma tiġix interpretata strettament f'termini taċ-ċifri mogħtija. Il-persuni msemmija fuq jista' jkun li għandhom benefiċċji oħra bħall-Ghajnuna Supplimentari, Benefiċċju tal-Enerġija, Għajnuna Medika u l-Karta r-Roża li mhux ikkalkulati fid-dħul għall-fini tal-istatistika mitluba. Fil-każ tas-7,194 persuna kkwotati fuq, li għandhom pensjoni tas-servizz, aktarx li dawn, meta tgħodd iż-żewġ pensjonijiet tagħhom, jaqbżu sew il­-€500 fix-xahar. L-istatistika pprovduta tinkludi ukoll każijiet fejn koppja miżżewġa, bejniethom ikollhom aktar minn €500 fix-xahar, iżda statistikament ikunu qegħdin jidhru bħala żewġ persuni individwali b'pensjoni ta' anqas minn €500 fix-xahar. Iċ-ċifri mogħtija jinkludu wkoll nisa (jew ukoll irġiel f'xi każi) fejn żwieġhom (jew marthom) għandhom pensjoni li hi ogħla minn €500 fix-xahar u allura anke f'dawn il-każijiet, bejniethom ikollhom ħafna aktar minn €500 fix-xahar, iżda statistikament wieħed jew waħda mill-koppja ikunu qed jidhru bħala persuna individwali b'pensjoni ta' anqas minn €500 fix-xahar.
PENSJONANTI LI KELLHOM DĦUL INQAS MINN €500 FIX-XAHAR